CELEX: 22010D0092
Language: el
Date: 2010-07-02 00:00:00
Title: Απόφαση της Μεικτής Επιτροπής του ΕΟΧ αριθ. 92/2010, της 2ας Ιουλίου 2010 , για την τροποποίηση του παραρτήματος XVIII (Υγεία και ασφάλεια κατά την εργασία, εργατικό δίκαιο και ίση μεταχείριση ανδρών και γυναικών) και του πρωτοκόλλου 37 της συμφωνίας για τον ΕΟΧ

21.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 277/46
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 92/2010
   της 2ας Ιουλίου 2010
   για την τροποποίηση του παραρτήματος XVIII (Υγεία και ασφάλεια κατά την εργασία, εργατικό δίκαιο και ίση μεταχείριση ανδρών και γυναικών) και του πρωτοκόλλου 37 της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως τα άρθρα 98 και 101,
   Εκτιμώντας τα ακόλουθα:
   
               (1)
            
            
               Το παράρτημα XVIII της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 54/2010 της 30ής Απριλίου 2010 (1).
            
         
               (2)
            
            
               Το πρωτόκολλο 37 της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 159/2009 της 4ης Δεκεμβρίου 2009 (2).
            
         
               (3)
            
            
               Η απόφαση 2009/17/ΕΚ της Επιτροπής, της 19ης Δεκεμβρίου 2008, σχετικά με την ίδρυση επιτροπής εμπειρογνωμόνων για την απόσπαση εργαζομένων (3) πρέπει να ενσωματωθεί στη συμφωνία.
            
         
               (4)
            
            
               Για την ορθή εφαρμογή της συμφωνίας, το πρωτόκολλο 37 της συμφωνίας ΕΟΧ πρέπει να τροποποιηθεί ώστε να συμπεριλάβει την ομάδα εμπειρογνωμόνων για την απόσπαση εργαζομένων που συστάθηκε με την απόφαση 2009/17/ΕΚ και το παράρτημα ΧVΙΙΙ πρέπει να τροποποιηθεί προκειμένου να προσδιοριστούν οι διαδικασίες σύνδεσης με την εν λόγω επιτροπή,
            
         ΑΠΟΦΑΣΙΖΕΙ:
   Άρθρο 1
   Μετά το σημείο 30 (οδηγία 96/71/ΕΚ του Ευρωπαϊκού Κοινοβουλίου και του Συμβουλίου) του παραρτήματος XVIII της συμφωνίας, παρεμβάλλεται το ακόλουθο σημείο:
   
               «30α.
            
            
               
                  32009 D 0017: απόφαση 2009/17/ΕΚ της Επιτροπής, της 19ης Δεκεμβρίου 2008, σχετικά με την ίδρυση επιτροπής εμπειρογνωμόνων για την απόσπαση εργαζομένων (ΕΕ L 8 της 13.1.2009, σ. 26).
               Λεπτομέρειες συμμετοχής των κρατών ΕΖΕΣ σύμφωνα με το άρθρο 101 της συμφωνίας:
               Κάθε κράτος της ΕΖΕΣ μπορεί, σύμφωνα με το άρθρο 3 της απόφασης 2009/17/ΕΚ της Επιτροπής, να ορίσει δύο άτομα που θα συμμετέχουν ως παρατηρητές στις συνεδριάσεις της επιτροπής εμπειρογνωμόνων για την απόσπαση εργαζομένων».
            
         Άρθρο 2
   Στο πρωτόκολλο 37 της συμφωνίας (που περιέχει τον κατάλογο του άρθρου 101) προστίθεται το ακόλουθο σημείο:
   
               «33.
            
            
               Επιτροπή εμπειρογνωμόνων για την απόσπαση εργαζομένων (απόφαση 2009/17/ΕΚ της Επιτροπής)».
            
         Άρθρο 3
   Τα κείμενα της απόφασης 2009/17/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 4
   Η παρούσα απόφαση αρχίζει να ισχύει την 3η Ιουλίου 2010, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
   Άρθρο 5
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 2 Ιουλίου 2010.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Stefán Haukur JÓHANNESSON
      
   
   
      (1)  ΕΕ L 181 της 15.7.2010, σ. 22.
   
      (2)  ΕΕ L 62 της 11.3.2010, σ. 65.
   
      (3)  ΕΕ L 8 της 13.1.2009, σ. 26.
   
      (4)  Δεν έχουν αναφερθεί συνταγματικές απαιτήσεις.